Malle Krunks

Malle Krunks (aastani 1969 Malle Kuller; sündinud 23. mail 1949 Nissi vallas) on eesti keemik ja materjaliteadlane, endine vehkleja.

Haridustee
Ta lõpetas aastal 1967 Tallinna 2. Keskkooli ja aastal 1972 Tallinna Polütehnilise Instituudi keemiateaduskonna elektroonika erimaterjalide tehnoloogia erialal. Oli TPI aspirant 1981–1985 ja kaitses keemiakandidaadi väitekirja Uurali Polütehniline Instituudis aastal 1985.Eesti TeadusinfosüsteemTallinna Tehnikaülikooli teadusportaal

Teenistuskäik
Töötab Tallinna Tehnikaülikoolis alates 1972. aastast. Oli füüsikalise keemia kateedri insener 1972–1979 ja nooremteadur 1979–1985; optoelektroonika materjalide labori vanemteadur 1985–1995; materjalitehnika/materjaliteaduse instituudi vanemteadur 1995–2005, juhtivteadur 2005 ja 2009–2016, uurija-professor 2006–2008; materjali- ja keskkonnatehnoloogia instituudi professor 2017–2024. Aastast 2025 on ta TTÜ inseneriteaduskonna emeriitprofessor ning materjali- ja keskkonnatehnoloogia instituudi vanemteadur.

Malle Krunks oli TTÜ keemia- ja materjalitehnoloogia teaduskonna dekaan 2015–2016 ning materjali- ja keskkonnatehnoloogia instituudi direktor 2016–2021.

Teadustöö
õhukesekilelised ja nanostruktuursed materjalid keemilistel meetoditel
absorberkihid keemilise pihustuspürolüüsi meetodil nanostruktuursetele päikesepatareidele
väikesemahulise teaduse infrastruktuuri kaasajastamine teadusteema SF0140092s08 raames
efektiivsed plasmoonilised absorberid päikesepatareidele
electrodeposition of metal oxide nanorod layers for nanostructured solar cells
uued materjalid päikeseenergeetikale
mesosüsteemide teooria ja rakendused 
e-Pavement 

Ta on töötanud külalisteadurina Helsingi Ülikoolis, Helsingi, Budapesti ja Kieli Tehnikaülikoolis ning Hannoveri Päikeseenergeetika Instituudis.

Tunnustus
1985 Eesti NSV riiklik preemia (kollektiivis)
1998 Eesti Vabariigi teaduspreemia (kollektiivis)
2009 Eesti Vabariigi teaduspreemia
2013 TTÜ aasta teadlane
2018 Valgetähe IV klassi teenetemärk
2018 TTÜ teenetemedal Mente et Manu
2025 Eesti Vabariigi teaduspreemia (kollektiivis)

Sportlaskarjäär
Kuulus Eesti floretikoondisse 1967–1972. NSV Liidu meistersportlane 1969.Eesti teaduse biograafiline leksikon, 2. köide, Tallinn: Eesti Entsüklopeediakirjastus, 2005

Viited

Välislingid
"Püramiidi tipus", Eesti Televisioon, 14. veebruar 2013


 Malle Krunksi publikatsioonid

Kategooria:Eesti keemikud
Kategooria:Eesti materjaliteadlased
Kategooria:Tallinna Tehnikaülikooli professorid
Kategooria:Eesti vehklejad
Kategooria:Tallinna Tehnikaülikooli vilistlased
Kategooria:Tallinna Reaalkooli vilistlased
Kategooria:Valgetähe IV klassi teenetemärgi kavalerid
Kategooria:Sündinud 1949